37α. ΑΠΟΦΑΣΗ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ.Β1/748 της 30 Νοεμ.-16 Δεκ. 1982 (ΦΕΚ Β΄  1026) Σύσταση τομέων στο τμήμα Νομικής του Δημοκριτείου Πανεπιστημίου Θράκης. ΄Εχοντας υπόψη: 1.Τις διατάξεις του άρθρ.30, παρ.4(α,γ,δ) και του άρθρ.6, παρ.4 (α,β) του Νόμ.1268/82 «για τη δομή και λειτουργία των Α.Ε.Ι.» (ΦΕΚ 87/16.7.82 τ.Α΄). 2. Τη σχετική γνώμη του τμήματος Νομικής του Δημοκριτείου Πανεπιστημίου Θράκης. (συνεδρίαση 2/4.11.82, αριθ. εγγράφου 339/5.11.82) 3.Την αριθ.Η5421/16.7.82 (ΦΕΚ 474/82, τ.Β΄) απόφαση εκχώρησης αρμοδιοτήτων, αποφασίζουμε: Τη σύσταση των εξής Τομέων στο τμήμα Νομικής του Δημοκριτείου Πανεπιστημίου Θράκης. 1.Τομέας Ιδιωτικού Δικαίου, ο οποίος καλύπτει το γνωστικό αντικείμενο της Εισαγωγής στην Επιστήμη του Δικαίου, της Ιστορίας του Ελληνικού και του Ρωμαϊκού Δικαίου, του Αστικού Δικαίου, του Αστικού  Δικονομικού Δικαίου και της Φιλοσοφίας και Μεθοδολογίας του Δικαίου. 2.Τομέας Επιχειρησιακού και Κοινωνικού Δικαίου, ο οποίος καλύπτει το γνωστικό αντικείμενο του Εμπορικού Δικαίου, του Ναυτικού Δικαίου, του Εργατικού Δικαίου και του Δικαίου των Κοινωνικών Ασφαλίσεων. 3.Τομέας Ποινικών και Εγκληματολογικών Επιστημών ο οποίος καλύπτει το γνωστικό αντικείμενο του Ουσιαστικού Ποινικού Δικαίου, του Δικονομικού Ποινικού Δικαίου, της Εγκληματολογίας, της Σωφρονιστικής της Ανακριτικής, της Δικαστικής Ψυχολογίας και της Δικαστικής Ψυχιατρικής. 4.Τομέας Δημοσίου Δικαίου και Πολιτικής Επιστήμης, ο οποίος καλύπτει το γνωστικό αντικείμενο του Συνταγματικού Δικαίου, του Διοικητικού Δικαίου,  Δημοσιονομικού Δικαίου του Εκκλησιαστικού Δικαίου, της επιστήμης των Πολιτικών Θεωριών, της Πολιτειολογίας της Κοινωνιολογίας  και της Πολιτικής Κοινωνιολογίας. 5.Τομές Διεθνών Σπουδών, ο οποίος καλύπτει το γνωστικό αντικείμενο του Δημοσίου Διεθνούς Δικαίου, του Ιδιωτικού Διεθνούς Δικαίου, του Συγκριτικού Ιδιωτικού Δικαίου και του Δικαίου των Ευρωπαϊκών Κοινοτήτων. Για την τροποποίηση του γνωστικού αντικειμένου των Τομέων Ιδιωτικού Δικαίου και Δημοσίου Δικαίου και Πολιτικής Επιστήμης του Τμήματος Νομικής του ΔΠΘ βλέπε την Β1/667 ΠΕ/18 Ιαν.-19 Φεβρ.2000 (ΦΕΚ Β΄76) απόφ. Υπ. Εθν. Παιδ. και Θρησκ., κατωτ.αριθ.109. (Μετά τη σελ.636,328) Σελ. 636,3281 Τεύχος 1374 Σελ. 47 Πανεπιστήμιο Θράκης 31.ΗΑ.α.37α 31.ΗΑ.α.37α Πανεπιστήμιο Θράκης 